
Приложение № 1 към
Решение № 1686-НС от 20.02.2023 г.

ТЕХНИЧЕСКА СПЕЦИФИКАЦИЯ

Преработка на аудио и аудио-визуални произведения (клипове) и други визуални и дигитални материали и изработка на нови за провеждане на разяснителна кампания от Централната избирателна комисия за изборите за народни представители на 2 април 2023 г.

1. Предмет. Предмет на настоящата обществена поръчка е: „Преработка на аудио и аудио-визуални произведения (клипове) и други визуални и дигитални материали, изработка на нови за провеждане на разяснителна кампания от Централната избирателна комисия за изборите за народни представители на 2 април 2023 г.“, който включва, както следва:

2. Преработка на 4 (четири) броя 30-секундни аудио-визуални произведения информационни видеоклипове
Преработка на 4 (четири) броя 30-секундни аудио-визуални материали информационни видеоклипове с елементи на компютърна графика и анимация. Те следва да включват авторска музика или придобиване на авторски права над такава,  жестомимичен превод и/или текст в титри, диктор /глас зад кадър/ и визия в съответствие с Изборния кодекс, правомощията, задълженията и отговорностите на Централната избирателна комисия (ЦИК) според утвърденото съдържание и текстове от ЦИК.

Темите на видеоклиповете са:

1. Гласуване с хартиена бюлетина 

2. Гласуване с бюлетина за машинно гласуване 

3. Гласуване на избиратели с увреждания.

4. Гласуване по настоящ адрес 

3. Преработка на 4 (четири) броя аудио произведения 
Преработка на 4 (четири) броя 30-секундни аудиоклипа, включително авторска музика или придобиване на авторски права по такава, диктор /глас зад кадър/. 
Темите на аудиоклиповете са:

1. Гласуване с хартиена бюлетина 

2. Гласуване с бюлетина за машинно гласуване 

3. Гласуване на избиратели с увреждания

4. Гласуване по настоящ адрес 

4. Преработка на дизайн на плакат 

Преработка на информационен материал – дизайн на плакат. Той следва да е с визия, сходна на видеоклиповете с елементи на анимация.

5. Преработка и изработка на банери 

Преработка на 1 (един ) брой банер
Преработка на наличен банер. Той следва да има статичен и динамичен /анимиран/ вариант. Банерът следва да се преработи и по допълнително зададени формати, параметри /размери/ и задание от Възложителя. 

Изработване на 1 (един ) брой банер
Изработка на 1 (един) брой банер, по тематика, зададена от Възложителя. Той трябва да има статичен и динамичен /анимиран/ вариант и да се изработи по формати, параметри  /размери/, зададени от Възложителя. Визията на банера следва да е сходна и релевантна на видеоклиповете и общата визуалност на преработените материали за разяснителната кампания.
Преработените и новоизработените материали за разяснителната кампания за произвеждане на изборите за народни представители на 2 април 2023  г. следва да съдържат обща актуализирана визия. Сходната графична стилистика важи за видеоматериалите, банерите, плаката и дигиталните материали, част от настоящата поръчка, освен ако Възложителят не прецени друго. Всички материали следва да бъдат одобрени от Възложителя. 
6. Изисквания за изпълнение на поръчката (техническа спецификация):

6.1.  Всеки клип трябва да представя по оригинален, ясен и лесен за възприемане от гражданите, начин съдържанието на темите, придружено с визуализация на съдържанието по отделните теми, жестомимичен превод и/или текст в титри, музика в бекграунд. Предложенията да съдържат точни и ясни теми, базирани върху съответните разпоредби на Изборния кодекс. Да се изготвят в съответствие с разпоредбите на действащото в страната законодателство, включително на Закона за радиото и телевизията.

6.2. Произведенията да представят необходимите действия в тяхната последователност от страна на гражданите и компетентните органи при упражняване на правата и задълженията на гражданите, съответно правомощията на компетентните органи съобразно конкретното тематично съдържание на произведението, както и да визуализират образците на документи, необходими за упражняване на съответните права, задължения и правомощия. 

6.3. Аудио-визуалните произведения да включват жестомимичен превод и/или текст в титри.

6.4. Изработката на аудио-визуалните произведения ще включва анимация, 3D формат със специални детайли,  графично изображение.

6.5. Произведенията да се предоставят на ЦИК в необходимите формати/размери за ползване и излъчване. Видеоклиповете трябва да бъдат изпълнени в стандарт FUL HD 1920/1080 и да отговарят на всички технически стандарти за излъчване от телевизионните оператори. 

6.6. Видеоклиповете се изработват и представят на ЦИК за приемане в срок, съгласно график определен от ЦИК, съобразно хронограмата за произвеждане на изборите. Видеоклиповете и материалите се предоставят на възложителя за излъчване/разпространение след финално одобрение от него.

6.7. Продукцията, описана в предмета на настоящата поръчка, да е с продължителност, както следва:

- видеоклипове до 30 секунди

- аудиоклипове до 30 секунди
7. При изпълнение на поръчката изпълнителят следва да съобрази уредените в Изборния кодекс и решенията на ЦИК правила относно избирателните списъци, начина на гласуване и образци на книжа, приетата хронограма. Да се спазват стриктно изискванията на заданието и договора, между въложителя и изпълнителя. Изпълнителят следва да се съобрази с поставените цели за провеждане на разяснителна кампания на ЦИК за изборите за народни представители на 2 април 2023  г., както следва:
7.1. Активиране на избирателите да гласуват чрез информираност за техните права и задължения, условия и начини за гласуване.

7. 2. Намаляване броя на недействителните гласове.

7.3. Повишаване доверието в работата на изборната администрация, в органите за управление на избори. 

7.4. Постигане на синхронизирана организация на изборите със съдействието на институциите и местната изборна администрация, пряко ангажирани в изборния процес.

